
P R O L Ó G U S


	Wikipédia: ”Sergio Servantes, születési nevén Djordje Szmetkov, az Iron Gate Power – jelentése magyarul: Vaskapu Erőmű – nevű szerb heavy metal együttes frontembere, énekese és dalszövegírója.

	Született: Egykori – Jugoszlávia, mai Szerbia – Dunajsztarograd – magyarul Dunaóváros – , 1992. Agusztus 07.

	Végzettsége: irodalom-ének szakos tanár.

	Az együttest még középiskolás barátaival alapította, híres heavy metál együttesek számait játszották. A 2012-es Belgrádi Ki mit tud-ot az Iron Maiden ”Fear of the Dark” című számának előadásával nyerték meg. Azóta zenei pályájuk üstökösként ível felfelé.

	Az együttes énekes-frontembere 2013-ban szerepelt a Rosszfiú nagymamája című nagy sikerű szerb filmben, amiben ő alakította a rosszfiút.

	Szülővásában, a Vaskapu Erőmű közelében fekvő Dunajsztárográdban – magyarul: Dunaóvárosban – él családjával. Nős, két gyermek apja. Felesége: Zoránka Szmetkova, aki jelenleg az együttes menedzsere. Mint a név is utal rá, az együttes a heavy metál, power metál dallamos heavy metál alműfajába sorolható. Eddig megjelent albumaik:

– A Vaskapu szoros (2014.)

– Skandináv köd (2016.)

– Magányos hősök (2017.)

– Letűnt világok nyomában (2019.)

– A veszélyes korona (2020.a téma:a Covid)

– Ketrecbe zárt világ (2021.szintén a Covid a téma)

– A sötét szivárvány (2023.)

	Előkészületben: Zoránka álmai, amit az együttes frontembere feleségéhez – akivel a gimnáziumban ismerkedett meg – írt. Várható megjelenése: következő év januárja. A címadó dal már elérhető az együttes közösségi oldalán.


	Kedvenc együttese: Az Iron Maiden, példaképe az angol heavy metál együttes énekese: Bruce Dickinson, akivel azonos napon – augusztus hetedikén – született.”


Első fejezet

A Vaskapu Erőműnél


	A nyári kánikula már elmúlt, az iskolaév megkezdődött, de még mindig szép számmal voltak a hajón a túristák, ami a Vaskapu Erőmű felé közeledett. A turbinákat már kikapcsolták, de így is félelmetes, de egyben gyönyörű is volt a monumentális víztömeg, amiből bőségesen permetezett a fedélzeten. Sokan be is húzódtak a hajó belsejébe. Hilda-Szvetlána férjével – Arnolddal együtt – természetesen kint marad, és izgatottan várták a zsilipelést, azaz, hogy a hajó az erőmű két kamrájából a vízszinttel együtt összesen 50 métert süllyedjen, majd folytatja útját az Al-Duna festői szépségű tájain. A hajót nem volt egyszerű bekormányozni a zsilipkamrába, de a kapitány értette a dolgát, és viccesen megjegyezte, hogy ez klausztrofóbiásoknak nem ajánlott. Mikor a hajó stabil helyzetben volt, már a többiek is kijöttek és videóra állították a telefonjaikat. A zsilipkamra felét benőtte a moszat, és az állott víz jellegzetes szaga, érződött, de senki sem panaszkodott emiatt.

	A hajó a vízszinttel együtt kezdett el komótosan süllyedni, olyan érzése volt az utasoknak, mintha egy liftben lettek volna. Volt olyan, akinek a gyomra is elkezdett liftezni. De nem Hildának és Arnoldnak! Egyrészt, mert mindketten kalandvágyóak voltak, másrészt pedig már nagyon sok mindent megéltek az életükben, együtt is, meg külön-külön is.

	Mindketten még az egykori Jugoszláviában, az akkor több nemzetiségű Szávanyergesen születtek. Együtt nőttek fel, gyerekkorukban szerettek egymásba. Mindketten az Olympia Gimnáziumba jártak, ott bontakozott ki a szerelmük, ott lettek hivatalosan is egy pár. Mindketten teniszeztek, Arnold a Testnevelési Egyetemre készült, és ki szeretett volna jutni az Olimpiára, amire az edzője szerint meglett volna minden esélye. Hildát akkor még Szvetlánának hívták. Ő jogra készült, mindig az volt az álma, hogy ügyvéd legyen. Minden nagyon szép és jó lett volna, ha nem tört volna ki a Délszláv háború. Hiába vették fel mindkettőjüket az egyetemre, tanulmányaikat nem tudták megkezdeni. Arnoldnak be kellett vonulnia a hadseregbe, egy olyan háborúban kellett résztvennie, amihez magyar nemzetiségűként semmi köze nem volt. Szülővárosuk, Szávanyerges, akárcsak az akkori Jugoszlávia, soknemzetiségű volt. Arnold félig magyar, félig szerb volt, Szvetlána pedig félig magyar, félig horvát. A város szerb és horvát részét a Nyerges híd kötötte össze, amit a háborúban később felrobbantottak, és nem is építették újra, mivel a város horvát része teljes mértékben megsemmisült.

	Arnold bevonulás előtt eljegyezte Szvetlánát. A háborúban kegyetlen dolgokat tapasztalt, amiről most sem beszél szívesen. Miután mindkettőjük sorsa tragikusan alakult, Magyarországra szöktek, és háborús menekültként kezdték életüket az új hazában. De sajnos útjuk különvált, és csak majdnem húsz év után, mindketten túl voltak már egy boldogtalan házasságon, találtak kalandosan újra egymásra. Szvetlána Magyarországon új személyazonossággal, Hildaként élte tovább az életét, és nem emlékezett a vele történtekre, így Arnoldra sem. Édesanyja úgy látta jónak, hogy átlagos diáklányként folytatja életét. Ő valóban ügyvéd lett. Azt hitte, elégedett az életével, azt hitte, a házassága is boldog, amíg nem találkozott Arnolddal, akire csak a szíve emlékezett, a tudata csak annyit látott, hogy egy sármos teniszedző, akibe végzetesen beleszeretett.

	Arnold nagyon is emlékezett mindenre, és úgy tudta, hogy a szerelme meghalt, és vele együtt a lelke is, és nem tud már mást szeretni. Ő nem valósította meg sportkarrierjét, teniszedző lett belőle. Egy rövid, boldogtalan házasság után ide-oda sodródott az életben, nőtől-nőig, ágytól-ágyig. A teljes züllés határán volt, amikor Hildával találkozott, akiről először azt hitte, hogy halott szerelmének szelleme. Egy darabig menekült előle.

	De Hilda nem adta fel, és addig ostromolta, amíg Arnold be nem adta a derekát. A züllött teniszedzőt az győzte meg, hogy amikor a Hildaként ismert ügyvédnőt véletlenül Szvetlánának szólította, az szerbül válaszolt neki.

	Egyiküknek sem volt könnyű új életet kezdeni, újra megismerni egymást, és megpróbálni bepótolni az elveszett, egymástól kényszerből külön töltött éveket. Hildának apránként kezdett visszatérni az emlékezete, és sokáig nem tudott megbocsátani az időközben meghalt édesanyjának, aki eltitkolta előle a származását.

	Hilda a házasságkötés után a saját korábbi vezetéknevét meghagyva felvette férje vezetéknevét is, második keresztnévként pedig a Szvetlánát. Így most úgy hívták, hogy Dr. Sugovic-Kovács Hilda Szvetlána. A dr.-al súlyosbítva, mivel ügyvéd volt. Nemzetközi, pontosabban szerb vonatkozású ügyekre specializálódott, sok szerb ügyfele volt. Férjével sokat utaztak, főleg az egykori Jugoszlávia területére. Részben a nosztalgia miatt, a régi közös barátokat meglátogatni, és Szvetlána, vagyis Hilda, elfeledettnek hitt rokonaival feleleveníteni a kapcsolatot. Meg azért is, hogy az emlékei helyrerázódjanak. Ennek az utazásnak is az volt a célja. Fiatalkorukban mindketten a bolgár tengerpart felé a vonatból látták ezt a csodálatos tájat, és most elhatározták, hogy eljönnek ide.

	Leértek az alsó szintre, a turbinákat újra bekapcsolták, a hajó a monumentális erőmű előtt állt, és a hatalmas víztömeg ismét lezúdult. Már egymás szavát se lehetett hallani. Hilda és Arnold némán gyönyörködtek és fogták egymás kezét.

	A hajó egy darabig még állt, majd elindult tovább az Al-Dunán. A táj vad volt, a román – mivel a Vaskapu szoros félig szerbiai, félig romániai területen van – egy domb tetejéről egy hatalmas emberi arc nézett az emberre.

	– Decibál – mondta volna a kapitány, de már senki se figyelt rá, mivel szemben – a szerb oldalon –  a meredek sziklaparton egy szilaj lovas vágtatott.

Kobakja alatt a hosszú haja lobogott a szélben.

	– Ez ő! – kiabálták a hajón utazó fiatalok, és telefonjaikkal nem győzték fotózni és videózni.

	– Ezt nem hiszem el! Ha ezt megmutatom a haveroknak, totál padlót fognak.

	Sergio Servantes! Akkor tényleg itt lakik, nem hitték el! Az alak megállt, lova két lábra ágaskodott, majd átugratott egy bokron. Ezután levette a kalapját, meglengette, és elkiáltotta magát:

	– Heló everybody!

	– Kapitiány Úr, álljunk meg! – könyörgött az egyik fiatal lány.

	– Hadd csináljak Sergióval egy selfit!

	– Megyünk tovább – válaszolta határozottan a kapitány.

	– Nem is tudtam, hogy Djordje itthon van – tette még hozzá csodálkozva.

	– Ez inkább Andrej lesz – mondta a kormányos.

	– Ki az az Andrej? – kérdezték kórusban a fiatalok.

	– Az öccse – szólta el magát a kormányos, amit rögtön meg is bánt.

	– Azta, van egy öccsse!! És szingli? Nem tudják véletlenül?

	De a két helyi férfit többet nem árult el, a kapitány inkább elindított a telefonján egy zenét. A kemény gitár és az énekes érces tenorja túlharsogta a víz zúgását, de nem volt zavaró, mivel tökéletesen illett a tájhoz. A dal szerbül szólalt meg, magyarra fordítva valahogy így hangzik:




A nyár elmúlt, és én kijöttem a vad folyóhoz,

a víz permetez az arcomba.

Egyre hidegebb van, és én egyre jobban érzem a hely szellemét.

Egyszerre tölt el a táj félelemmel és örömmel.

Emlékezek a régmúltra, amikor még nem is éltem, de az idősek elbeszéléséből mindent tudok, és érzem a hely szellemét.




Refrén:

Vad a természet,van-e joga az embernek beleavatkozni?

Joga van-e saját hasznára fordítani az erőket?

A sötét erőket! A sötét erőket!

Túl a határon egy emberi arcot vájtak a sziklába. Tekintete mindig komor, akárcsak az én hangulatom.

A víztükröt nézve sápadt arcom mellett egy víz alá süllyesztett város romjait látom.

Miről mesélnek a romok? Milyen történeteket vittek magukkal a hullámsírba? Milyen titkokat rejt magába a folyó? Válaszul csak a Vaskapu Erőmű zúgását hallom.




Refrén:

Vad a természet, és én ember olyan kicsike vagyok. Tisztelem a természetet. Van-e joga az embernek beavatkozni?

Joga van-e saját hasznára fordítani a természeti erőket?

A sötét erőket. A sötét erőket? A sötét erőket, a sötét erőket!




Majd egy vad gitárszóló után egy lírai versszak következett, amihez már nem volt zenei kiséret, csak az énekes - ezúttal lágy - hangja szólt:

Én itt születtem, én szeretem ezt a tájat, én innen merítem az erőt, nekem ez a hazám, bármi is történt itt. A múltat nem tudom megváltoztatni, de mindig emlékezek. Emlékezek és szeretek. És szeretek…..




	A fiatal utasok – Hildával és Arnolddal együtt – teli torokból énekelték a dalt, de a refrént az idősebbek is dúdolták, és lábukkal verték hozzá a ritmust.

	Köztudott volt, hogy ez a dal indította el zenészi karrierjén a Dunavsztárográdon született Djordje Szmetkovot, közismertebb nevén Sergio Servantest, az Iron Gate Power (magyarul: Vaskapu Erőmű) nevű szerb heavy metál együttes frontemberét.

	Hál istennek a kapitányt nem faggatták többet a zenész magánéletéről, és így nem kellett elmondania, hogy az énekes valóban itt él családjával együtt, és az ő tulajdonában van a hajózási társaság.


Második fejezet

Iron Gate Power koncert Budapesten

Előzmények


	Még csak délután négy óra volt, a Papp László Sportarénába csak hatkor engedték be az embereket a hétkor kezdődő koncertre, de már nagy volt a tömeg. A rajongók Iron Gate Power feliratú pólóban, amit többnyire a netről rendeltek. Igaz, ott helyben is árulták, de horror áron, ahogy mindent mást is. Viszont tetko levonót csak és kizárólag itt lehetett kapni, ezt az együttes kikötötte, és jutalékot kaptak érte, nem is keveset. A levonó úgy nézett ki, mint az igazi tetkó, de szappanos vízzel rögtön le lehetett mosni. Az együttes jele egy zsilip volt, utalva az együttes nevének jelentésére: Vaskapu Erőmű. Művészek sürgölődtek, akik hennával festették a rajongók egy-egy testrészére a jelet, ami csak egy-két hét múlva jött le, így dicsekedhetettek az emberek, hogy ott voltak a koncerten. Ez a megoldás a levonónál olcsóbb volt. Olyanok is voltak, akiknek valódi Iron Gate Power tetkójuk volt. Nem maradtak el a molinók sem. Alkoholt nem árultak, nehogy eldurvuljon a helyzet, hisz egy fanatizált tömeg sok mindenre képes. Igaz, ez nem futbalmeccs vagy politikai gyűlés volt, de a tömeg az tömeg. Apropó, politika: Rengeteg politikus is volt a paletta minden oldaláról, hisz a zene szeretete nem pártkérdés. Természetesen a magas rangú politikusokat a VIP páholyba kísérték testőreikkel együtt. A páholy két végéről az ellentétes oldalon állók „nyugodtan” gyűlölködhettek. Nem hiányoztak a bulvár sajtó képviselői sem. Hilda és csapata jókedvűen és boldog várakozással szemlélték ezt a sokaságot, de ügyeltek, hogy senki se tolakodjon eléjük, mivel az álló helyről az első sorból szerették volna nézni a koncertet.

	Összesen három genáráció képviseltette magát csapatukból az Iron Gate rajongók közül: Az idősebbeket Arnold Szerbiából, Szávanyergesről érkező édesanyja és pesti barátai, szülei képviselték. Az édesapja már nem vállalta be, de sebaj, hisz Nyergesen is koncerteznek majd. A közepesen ifjak HIldáék és barátaik, végül a legifjabbak, a barátaik gyerekei, kiegészitve párjaikkal.

	Az együttes a nagy érdeklődésre való tekintettel három egymást követő napon is tartott koncertet. Pénteken, szombaton és vasárnap. A csapat már csak vasárnapra kapott jegyet, így holnap munka, késő este, vagy inkább hajnalban: hazautazás. Szerencsére Karcsi, Hilda első férje, akivel jó kapcsolatban maradtak, hivatásos gékpocsivezető, és nem Iron Gate rajongó, így a koncert után haza tudja fuvarozni a csapatot. Így oldották meg egy hónapja az Iron Maiden koncert után is, aminek szintén nagy rajongói voltak.

	Hat óra után öt percel kinyitották a kapukat, és a tömegben az emberek egymás lábát taposva elkezdett beözönleni. Szokás szerint először a VIP páholy vendégeit engedték be. A biztonsági őrökkel körülvett kordon mögött feltűnt egy-egy celeb, de most nem ők voltak a figyelem középpontjában, amit ők is nagyon jól tudtak. Most mindenki az Iron Gate Powert, de főleg a frontemberberét, Sergiot, akarta volna látni, és telefonvégre kapni. Itt nem tiltották meg a telefon használatát, mint sok más koncerten. Az elkerített parkolóban már ott állt az összesen három turnébusz, de a bennfenttesek tudták, hogy azzal csak a techenikai személyzet érkezett. A csapat egy jelöletlen elsötétített üvegű Mercedes mikrobusszal jön, így hát elkezdték a mikrobuszokat stírölni, hátha megpillantják őket. De a legtájékozottabbak biztosak voltak abban is, hogy Sergio a feleségével, Zoránkával, együtt személyautóval érkezik. De, hogy milyennel, arról erősen megoszlottak a vélemények.

	– Nem lehet, hogy repülővel jön, és ő vezeti, mint Bruce (Bruce Dickinson, az Iron Maiden énekese, aki egyben pilóta is volt, és sokáig ő vezette az együttes turné gépét. A szerk.)? – kérdezte egy szinte csak Iron Gate Power tetkót viselő lány.

	– Ő már nem vezeti a gépet, mert már elérte a nyugdíjkorhatárt – világosította fel a társaságában lévő idősebb férfi, akiről nem lehetett tudni, hogy az apja-e vagy a barátja.

	Hildának ismerősek voltak, mintha látta volna őket az Iron Maiden koncert előtt is, meg is kérdezte Arnoldot, és a férjének is rémlettek. A férfi szerint az apja volt az úr, és nem a pasija, ebben maradtak.

	Az idősebb korosztálytól elbúcsúztak, mert az ő jegyük a fenti lelátóra, és nem a küzdőtérre szólt, mint a többieknek. Arnold még megkérdezte az édesanyját, bevette-e a gyógyszereit, majd Hildával együtt egy-egy puszival elköszönt tőlük, és jó szórakozást kivántak egymásnak. Ők meg bementek a küzdőtérre éppúgy, mint egy hónappal ezelőtt az Iron Maiden koncertnél. A színpadot most is kordon választotta el a közönségtől, és védte az együttest a túl lelkes rajongóktól. Hilda és Arnold kicsit megriadt a tömegtől, és eszükbe jutottak a futbalhuligánok, és beszélték a többiekkel, mire képes egy fanatizált tömeg. Bár tudták, hogy itt mindenki a zene miatt jön, mégis volt némi félelmetes ebben a sok emberben. Vagy csak már elfáradtak a várakozásban, azért támadtak ilyen nyomasztó gondolataik. Vagy mert mindketten sok mindent megéltek életükben? Hál istennek hamar vége szakadt a tétlen várakozásnak, mert megjelent az előzenekar, a Réztorkú Elefántok nevű feltörekvő magyar metál banda. Ők is jól játszottak, de mindenki várta már, hogy lecsengjen az utolsó számuk, és elkezdődjön az est fő atrakciója: az Iron Gate Power.

A KONCERT


	Miután az előzenekar elköszönt, és jó szórakozást kívántak az est fő atrakciójához, az Iron Gate Powerhez, a színpad elsötétült. A közönség őrjöngott, majd egyező akarattal elkezdték skandálni, hogy „Power,Power!”, majd „Sergio, Sergio”, amihez Hildáék is csatkakoztak. Néhány másodperc feszült várakozás után, ami óráknak tűnt, felhangzott a könnyű lovasság indulójának metál változata, és egy fekete ló hátán feltűnt személyesen sokak bálványa, a szerb rockisten: Sergio Servantes. A közönség őrjöngött, volt, akik annyira visítottak, hogy Hildáéknak be kellett fogniuk a fülüket.

	– Mű ló – mondták a tájékozottabbak.

	– De akkor miért van ennyire lószag?

	– Aroma.

	Hildáék mosolyogva hallgatták a párbeszédet, de nem foglaltak állást, és annyira nem is érdekelte őket a performans logisztikája. A ló vadul körözött Sergioval a hátán, hogy a közönség már a látványba is majd beleszédült. Majd átugratott a színpadra felépített zsilipen, és hirtelen megállt. Lovasa kipattant a nyeregből, lekapta a kalapját, ami alól előtűnt derékig érő lófarokba kötött fekete haja, amit egy laza mozdulattal kibontott. Megemelte kalapját, és először szerbül, utána magyarul, majd angolul köszöntötte a lelkes publikumot.

	– Zdravo! – szerbül így hangzott.

	– Sziasztok!

	– Heló,everybody!

	Minden koncertet a „Djerpad”, azaz a Vaskapu Erőmű című számmal indított, amit először szerbül, majd angolul énekelte el. Ezt követően angolul mutatta be a zenekar tagjait, akikkel gimis kora óta együtt játszott. Ők is lelkes tapsot és hangos ovációt kaptak, de Sergio egy laza kézmozdulatával, és minden nőt – sőt férfit is – lenyűgöző kisfiús vigyorával csendre intette a közönséget. A tájékozottabbak tudták, hogy ilyenkor következik a vendéglátó ország nyelvén előadott köszöntő, majd az ország nyelvén elénekel egy dalt is.

	Sergio szinte akcentus nélkül mondta magyarul, hogy örül, hogy itt lehet Budapesten, és találkozhat a magyar barátaival. Elmesélte, hogy a szülei még a soknemzetiségű Jugoszláviában születtek, ahol sok magyar volt. Most Szerbiában is sokan vannak, és neki is sok magyar barátja van. Többen bekiabálták, hogy Sergio a barátunk! Ezt követően felhangzottak az Elhagyott vőlegény balladája című dal jólismert kemény kezdő akkordjai, majd az énekes elkezdte magyarul – sokak szerint édes akcentussal – énekelni:




„Egykor a menyasszonyom voltál,

Férjhez mentél, és még csak nem is szóltál!

Hogy élhetsz egy másik ember mellett, mikor mellettem ismerted meg a szerelmet. És én itt vagyok egyedül, gyermektelenül, gondolatban téged látlak és érezlek meztelenül. Hiába járok a városban emelt fővel, téged kereslek azóta is minden nőmben. Igaz, hogy egykor a vőlegényed voltam, szívesebben látnálak most már holtan.

Szívesebben látnálak most már holtan!”




	A közönség – akik már a közösségi oldalakról ismerték a magyar változatot – vele énekelték és üvöltötték, hogy „Szívesebben látnálak most már holtan.”

	– Gyilkosságra való felbújtás – súgta Hilda jogász barátainak, de azok csak mosolyogtak és üvöltötték tovább a refrént.

	Amikor az utolsó kemény akkordok is elhallgattak, sűrű köd ereszkedett a színpadra, amiről tudták, hogy most a skandináv köd című dal következik. A ködből kiviláglott egy hajó, amiből mesterségesen meggörnyedve szállt ki Sergio, de mindenki tudta, hogy ez csak ez csak a show része, és jó erőben van. Bár Arnold anyukája bevallotta, hogy azért kicsit aggódott, nem sérült-e meg a színpadon ez a fiú. A dal bevezetője lágy volt, csak a refrénnél gyorsult be. Ezt a dalt angolul kezdte el énekelni. A magyar fordítása így hangzik:




„Amikor Norvégia partjainál leszálltam a hajóról sejtelmes ködbe veszett a táj. Rajtam kívül csak egy féllábú öregember utazott egy kiskutyával az ölében.

Amikor elköszöntünk egymástól és megsimogattam a kiskutyát is, az öregember szemében féltés és aggódalom tükröződött, amikor mondta, hogy: Sok szerencsét fiam, nagyon vigyázz a trollokkal, mert messziről megérzik az idegeneket!” Majd eltünt a ködben, és én ott maradtam egyedül, a hajó is elkezdett távolodni, kicsi, törékeny fényt vive a végtelen tengerbe.

Gyerekkoromban a nagymamán láthatatlan furcsa manókról mesélt nekem. Mondtam neki, hogy ne meséljen nekem ilyet, mert félek. Ő betakargatott, az államig húzta a takarót. De az utcán köd volt, és én látni véltem a fura manókat.

Amikor a nagymamán meghalt, újra átéltem ezt az érzést. És most itt vagyok egyedül a skandináv ködben, és félek, nagyon félek.”




Az angol szöveget is énekelték vele a legtöbben, de az volt a legnagyobb meglepetés, amikor magyarul kezdett bele a refrénbe:




„A skandináv ködben üldöznek a trollok, a skandináv ködben üldöznek a trollok. A skandináv ködben: ELKAPNAK A TROLLOK!!!!!!!”




Ahogy a dal egyre begyorsult, Sergio is éneklés közben egyre gyorsabban szaladgált körbe a színpadon, és hatalmasakat ugrott. A trollnak beöltözött táncosok meg „üldözték”. Majd hirtelen megállt, és egy – nemzetközileg érthető – sátáni kacaj következett, a dal mindig ezzel fejeződött mindig be. Hilda egy kezet érzett a nyakán. Amikor hátrafordult, Arnoldot látta, aki a fülébe sugta, hogy „Elkapnak a trollok!”

	Nem ijedt meg, csak mosolygott, és már verte is a lábával a következő dal ritmusát, amit Sergi – mindenki legnagyobb örömére – ismét magyarul kezdett el énekelni. Mivel szájmaszk volt rajta, abból mindenki tudta, hogy ez most a Veszélyes korona című dal lesz. Sokan azt gondolták, hogy ez a dal mindig playbackről megy, főleg, hogy most magyarul hangzott el:




„Két hónapja máshogy ment az élet, a kocsmákban este is égtek még a fények.

Barátokkal azon keseregtünk, hogy elmúltak az évek felettünk.

Természetes volt az ölelés, arról panaszkodtunk az időnk és/vagy a pénzünk kevés.

Szájmaszkot csak kórházakban hordtak, boldog békeidők voltak.

Koronáról király vagy sör jutott eszünkbe, nem fészkelte be magát még félelem a lelkünkbe.

Hisz a járványok tőlünk messze vannak, katasztrófák csak hírekben történnek.

Időnként emberek meghalnak, de mindig másról szól a történet.

Hirtelen lett az utca csendes, a kocsmákban (is) kihunytak a fények.

Csak otthon puszilhat meg a Kedves, most már rólunk szól a történet.

Látjuk-e még valaha a tengert? Kerüli még ember az embert?

Megyünk-e még félelem nélkül tömegbe?

– IGEN! – üvöltötte válaszul a tömeg.




Éneklünk-e koncerten egymást átölelve?




– IGEN! – üvöltötte ismét a tömeg.




Miről szól majd akkor az az ének? A halálról, vagy, hogy mégis szép az élet?




– SZÉP AZ ÉLET! – válaszolták.




S talán egyszer újra kigyúlnak a fények!

Elmém segitségért kiált! Lesz még valami normális ez a Világ?

Adjon valaki egy kis piát!”




	Ekkor egy road a kezébe nyomott egy pálinkás pohárban lévő valamit, ami egyesek szerint az volt, aminek látszott, vagyis pálinka, mások szerint víz, megint mások szerint valami iható kemény drog. Mindenesetre miután fenékig űritette a pohár titokzatos tartalmát, magyarul mondta azt is, hogy „Egészségetekre!” Majd szerényen széttárta a kezét, kisfiúsan elmosolyodott és mondta, hogy „ennyi volt a magyar tudásom. Ezúton szeretném megköszönni magyar költő barátomnak, Havannay Leonardónak, szuper előzenekarunk a Réztorkú Elefántok szövegórájának a dalok művészi fordítását.”

	Megjelent a színpadon a költő-író, és ezek szerint műfordító, aki szintén jó pasi volt. Barátságosan átölelték egymást, majd Sergio felkonferálta, hogy köztudott, Leonardo egyben Salsa táncos is. Partnerével, Tüköri Arankával adnak elő egy fergeteges táncot. A kubai Salsához a zenét az Iron Gate játszotta metál ritmusban, de Sergio diszkréten eltűnt addig a színpadról. Aki jóindulatú volt, azt mondta, hogy egy kicsit pihen, mások szerint meg jól bedrogozza magát. Megint mások meg úgy gondolták, hogy addig megdöntötte pár női rajongóját. Hildáék társaságát ez se nagyon érdekelte, hanem gyönyörködtek a metál zenére előadott salzában.

